Diari Oficial de la Generalitat Valenciana


Sumari del DOGV 6115, del 02-10-2009 (2009/10192)

Notificació de la Resolució del conseller de Medi Ambient, Aigua, Urbanisme i Habitatge de 26 de març de 2009 (OC 258) a Marcos Izquierdo Serrano.
--------------------------------------------------------------------------------------------------------------------------------------------------

### Dades del document

Número de DOGV
:   6115

Data del DOGV
:   02-10-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/10537


Data del document
:   02-09-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació de la Resolució del conseller de Medi Ambient, Aigua, Urbanisme i Habitatge de 26 de març de 2009 (OC 258) a Marcos Izquierdo Serrano. [2009/10111]  
De conformitat amb el que disposa el article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es publica, mitjançant aquest anunci en el Diari Oficial de la Comunitat Valenciana, com també en el tauler d'edictes de l'ajuntament de l'últim domicili conegut, la notificació de l'acte administratiu a la persona que s'indica, atés que s'hi ha intentat la notificació, però aquesta no s'ha pogut practicar, perquè es desconeix el domicili actual.  
Expedient: expedient núm. 258 d'ocupació de forest pública.  
Interessat: Marcos Izquierdo Serrano  
Últim domicili conegut: carrer dels Centelles, 42 (46744 València).  
Acte administratiu: resolució del conseller de Medi Ambient, Aigua, Urbanisme i Habitatge de 26.03.2009, de declaració de la caducitat de l'ocupació de forest pública concedida a Marcos Izquierdo Serrano i del deure de reposar els terrenys al mateix estat en què es trobaven abans de concedir-li l'ocupació.  
«Vist l'expedient núm. 258, d'ocupació de forest d'utilitat pública número 77, de la província d'Alacant, denominada Serra del Molar, propietat de la Generalitat Valenciana, de la qual és beneficiari Marcos Izquierdo Serrano, amb els següents   
Antecedents de fet  
Primer. Per Ordre del ministre d'Agricultura de data 20 de novembre de 1974, es concedeix a Marcos Izquierdo Serrano l'autorització d'ocupació de terrenys en el forest denominada Serra del Molar, núm. 77, del Catàleg de forests d'utilitat pública de la província d'Alacant i sítia al terme municipal d'Elx, per a la instal·lació d'una línia elèctrica a 11/20 kV i una caseta de transformació, amb subjecció a les condicions establides en l'autorització.  
Segon. En data 4 d'octubre de 2006, l'agent ambiental informa que: "Realitzant servei ordinari per la serra del Molar, al terme municipal d'Elx, s'ha observat l'existència d'una línia elèctrica que creua part de la serra, i que en l'actualitat es troba en desús", corresponent amb l'ocupació recollida en el número anterior.  
Tercer. En data 10 d'octubre de 2006, el tècnic de la demarcació sud informa: "Que havent cessat l'ús de la línia elèctrica que es va instal·lar en el seu dia per a donar servei a (la) pedrera i planta de trituració d'àrids, es declare la caducitat de l'expedient i se sol·licite a l'interessat la retirada de la forest de la línia elèctrica i la caseta de transformació".  
Quart. En data 7 de febrer de 2007 se sol·licita de la Conselleria d'Infraestructures i Transport "que es confirme que ha cessat l'ús de l'esmentada línia aèria elèctrica de transport d'energia elèctrica".  
Cinqué. En data 4 d'octubre de 2007 se sol·licita de la companyia elèctrica Iberdrola que informe si ha cessat l'ús de la línia elèctrica, com també del titular d'aquesta, i aquesta informa que:   
"a) La línia elèctrica reflectida en el plànol que ens adjunten es troba actualment sense servei i desentroncada de la xarxa de MT de distribució d'Iberdrola.  
b) No s'ha pogut trobar documentació sobre la titularitat de la línia en qüestió, però creiem que el titular podria ser Áridos Starmis."  
Sisé. En data 14 de novembre de 2007, el director territorial de la Conselleria de Medi Ambient, Aigua, Urbanisme i Habitatge a Alacant proposa declarar la caducitat de l'autorització d'ocupació per haver cessat l'ús per al que es va concedir, es notifica aquesta circumstància a l'interessat i se li concedeix un termini de quinze dies perquè puga al·legar i presentar els documents i justificacions que estime pertinents.  
Seté. Pel fet de no haver pogut notificar personalment l'anterior proposició, se sol·licita a l'Ajuntament de València la indicació de la seua adreça, el qual respon que "Marcos Izquierdo Serrano no figura empadronat" en aquesta localitat.  
Vuité. Com a conseqüència de l'anterior, es publica la proposició en el Diari Oficial de la Comunitat Valenciana en data 8 de juliol de 2008 i en el tauler d'edictes de l'Ajuntament de València.  
Nové. En data 27 de novembre de 2008, el director territorial de la Conselleria de Medi Ambient, Aigua, Urbanisme i Habitatge a Alacant proposa: "Que el conseller de Medi Ambient, Aigua, Urbanisme i Habitatge, a proposta de la Direcció General de Gestió del Medi Natural, declare la caducitat de l'autorització d'ocupació de la forest pública Serra del Molar, núm. 77 del Catàleg de forests d'utilitat pública, atorgada per Ordre de 20-11-1974, en haver cessat l'ús per al qual es va concedir, i que es requerisca al Sr. Marcos Izquierdo Serrano la retirada i el desmantellament de la línia elèctrica i la caseta de transformació que va ser objecte de l'autorització d'ocupació, restablint el terreny al seu estat natural abans de l'ocupació."  
Deu. En data 25 de març de 2009, el Servei de Gestió Forestal emet informe favorable a la declaració de la caducitat de l'ocupació, com també a la reposició dels terrenys a l'estat anterior a l'autorització de l'ocupació.  
Onzé. En data 26 de març de 2009, la directora general de Gestió del Medi Natural, proposa que el conseller de Medi Ambient, Aigua, Urbanisme i Habitatge dicte una resolució en el mateix sentit.  
Fonaments de dret  
Primer. L'Ordre del Ministre d'Agricultura de data 20 de novembre de 1974 va concedir "l'ocupació de terrenys a la forest Serra del Molar, núm. 3-C del Catàleg de forests d'utilitat pública de la província d'Alacant, clau al-1040 de l'elenc, pertanyent a l'ICONA situada als termes municipals d'Elx, Sant Fulgenci i Guardamar, amb destinació a la instal·lació d'una línia elèctrica" al Sr. Marcos Izquierdo Serrano, amb subjecció a determinades condicions. A l'efecte que ací interessen, han de ressenyar-se les següents:  
"2ª. L'ocupació autoritzada té caràcter temporal i s'atorga, deixant fora de perill el dret de propietat i sense perjudici de tercer, amb vigència exclusivament mentre persistisca la concessió que l'origina. Es fixa un termini màxim de 50 anys, amb possibilitat de pròrroga necessària, si escau.  
19ª. Aquesta autorització caduca per les causes següents:  
b) Cessar l'ús per al qual s'ha concedit.  
20ª. Declarada la caducitat d'aquesta autorització, l'ocupació o servitud a què es refereix queda sense cap valor, i s'ha de deixar la zona afectada en la forma que determine el Servei Provincial, sense que per tot això el beneficiari tinga dret a formular cap reclamació ni a percebre indemnització de cap classe."  
Vistos els informes que consten en l'expedient, s'ha comprovat que ha cessat l'ús per al qual es va concedir l'ocupació; escau. per tant, declarar sense més la caducitat de l'ocupació i exigir del beneficiari que repose les coses al seu estat primitiu.  
Segon. Quant a la competència per a resoldre aquesta caducitat ha de partir-se del Reial Decret 2365/1984, de 8 de febrer, sobre traspassos de funcions i serveis de l'Estat a la Comunitat Valenciana, que va traspassar a aquesta la propietat de la Serra del Molar, núm. 77, del Catàleg de forests d'utilitat pública de la província d'Alacant i sítia al terme municipal d'Elx.   
L'article 18.5 del Decret 98/1995, de 16 de maig, pel que s'aprova el Reglament de la Llei 3/1993, de 9 de desembre, forestal de la Comunitat Valenciana, atribueix al conseller de Medi Ambient, Aigua, Urbanisme i Habitatge la competència per a resoldre, a proposta de la Direcció General de Gestió de Medi Natural, en matèria d'ocupacions per raons d'interés particular sobre forests catalogats propietat de la Generalitat Valenciana. Tot això de conformitat amb el que disposa el Decret 92/2007, de 6 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i el Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge.  
Vist quant antecedeix, les actuacions que consten en l'expedient de referència i la resta de normativa d'obligada i pertinent aplicació, per raó de la potestat que m'ha sigut conferida, resolc:  
1. Declarar la caducitat de l'ocupació concedida a Marcos Izquierdo Serrano sobre terrenys de la forest denominada Serra del Molar, núm. 77 del Catàleg de forests d'utilitat pública de la província d'Alacant, sítia al terme municipal d'Elx i propietat de la Generalitat Valenciana, per a la instal·lació d'una línia elèctrica a 11/20 kV i una caseta de transformació.  
2. El beneficiari ha de reposar els terrenys al mateix estat en què es trobaven abans de concedir-li l'ocupació, en la forma que determinen els Serveis Territorials de la Conselleria de Medi Ambient, Aigua, Urbanisme i Habitatge a Alacant.  
Contra aquesta resolució, que posa fi a la via administrativa, es pot interposar davant del conseller de Medi Ambient, Aigua, Urbanisme i Habitatge recurs potestatiu de reposició en el termini d'un mes, segons el que preveuen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, o bé directament recurs contenciós administratiu en el termini de dos mesos comptadors des de l'endemà de la notificació d'aquesta resolució, davant de la sala contenciosa administrativa del Tribunal Superior de Justícia de la Comunitat Valenciana, d'acord amb el que estableix la Llei 29/1998, de 13 de juliol, de la jurisdicció contenciosa administrativa. València, 26 de març de 2009. El conseller de Medi Ambient, Aigua, Urbanisme i Habitatge: José Ramón García Antón.»  
La qual cosa us notifique perquè en prengueu coneixement i a l'efecte oportú.  
Alacant, 2 de setembre de 2009.- El director territorial: Ramón Rizo Aldeguer.